ตร.ตรวจพบปืนแบบที่คนร้าย ปล้นร้านทองลพบุรีใช้ มีของ ตร. 2 ชาวบ้าน 11
ตำรวจตรวจสอบพบปืนแบบที่คนร้ายปล้นร้านทองลพบุรีใช้ มี 13 กระบอก เป็นของ จนท.2 กระบอก และประชาชนอีก 11 กระบอก ขณะที่ ปชช.ได้ส่งคลิปกล้องหน้ารถมาตรวจสอบเยอะมาก กำลังเก็บข้อมูลมาตรวจช่วงที่เกิดเหตุเมื่อวันที่ 14 ม.ค.63 ที่หน้า สภ.เมืองลพบุรี พล.ต.ต.ณัฐพล ศุกระศร ผบก.ภ.จว.ลพบุรี กล่าวว่า ตำรวจชุดทำงานมีความชัดเจนมากขึ้น ที่ผ่านมามีประชาชนแจ้งเบาะแสเข้ามาค่อนข้างมาก โดยเฉพาะกล้องหน้ารถเส้นทางบายพาสช่วงเวลา 20.00-22.00 น. ของวันที่เกิดเหตุ อยู่ระหว่างให้ตำรวจไปเก็บข้อมูลนำมาตรวจสอบ และมีการนำหุ่นจำลองมาแต่งกายด้วยเสื้อแบบเดียวกับที่คนร้ายสวมใส่ในวันเกิดเหตุ เพื่อให้ตำรวจชุดทำงานลงพื้นที่สังเกตบุคคลที่มีลักษณะใกล้เคียงคนร้ายได้ง่ายขึ้น และนำภาพถ่ายให้ประชาชนดูว่ามีคนในหมู่บ้านที่ชอบแต่งตัวลักษณะเดียวกับคนร้ายหรือไม่รายงานข่าวแจ้งว่า ตำรวจได้ตรวจสอบผู้ครอบครองอาวุธปืนที่มียี่ห้อ และรุ่นที่คนร้ายใช้ก่อเหตุในพื้นที่จังหวัดลพบุรี มีทั้งหมด 13 กระบอก เป็นเจ้าหน้าที่ 2 ราย ประชาชนทั่วไป 11 ราย ตำรวจตรวจสอบสนามยิงปืนเอกชนในจังหวัดลพบุรี 4 แห่ง เพื่อตรวจสอบภาพกล้องวงจรปิดเพื่อหาตัวบุคคลต้องสงสัยที่มีลักษณะการแต่งกายใกล้เคียงคนร้าย มาฝึกซ้อมยิงปืนตำรวจสืบสวนลงพื้นที่ จ.สระบุรี 3 อำเภอ ที่เป็นรอยต่อ จ.ลพบุรี ได้แก่ อ.บ้านหมอ อ.หนองโดน อ.พระพุทธบาท หลังมีชาวบ้านแจ้งเบาะแสพบชายต้องสงสัยลักษณะใกล้เคียงคนร้ายก่อเหตุเข้ามาในพื้นที่ต่อมาเมื่อเวลา 13.00 น. พล.ต.ท.อำพล บัวรับพร ผบช.ภ.1 พล.ต.ต.ณัฐพล ศุกระศร ผบก.ภ.จ.ลพบุรี พร้อมเรียกเจ้าหน้าที่ตำรวจพิสูจน์หลักฐาน เข้ามายังห้องประชุมเพื่อสอบถามความคืบหน้าในคดี ใช้เวลา 1 ชม. ก่อนเดินทางออกไปโดยไม่ได้ให้สัมภาษณ์ผู้สื่อข่าวแต่อย่างใด.
ตำรวจตรวจสอบพบปืนแบบที่คนร้ายปล้นร้านทองลพบุรีใช้มี 13 กระบอก เป็นของ จนท.2กระบอก และประชาชนอีก11 กระบอก ขณะที่ ปชช.ได้ส่งคลิปกล้องหน้ารถมาตรวจสอบเยอะมาก กำลังเก็บข้อมูลมาตรวจช่วงที่เกิดเหตุ
ปล้นร้านทองลพบุรี,โจรปล้นร้านทอง,ผู้ต้องสงสัย,โรบินสันลพบุรี,ณัฐพล ศุกระศร,สภ.เมืองลพบุรี,ลพบุรี,ข่าวทั่วไป